b'\n_START_ARTICLE_\nKelm\xc4\x97s je\xc5\xa1iva\n_START_SECTION_\nIstorija\n_START_PARAGRAPH_\nBene geriausiai \xc5\xbeinomas Kelm\xc4\x97s rabinas \xe2\x80\x93 Rabi Simcha Zisel Broidas, 1862 m. \xc4\xafk\xc5\xabr\xc4\x97 vien\xc4\x85 \xc5\xbeymiausi\xc5\xb3 je\xc5\xa1iv\xc5\xb3 Lietuvoje \xe2\x80\x93 Kelm\xc4\x97s Talmud Tor\xc4\x85, kuri veik\xc4\x97 iki pat 1941 met\xc5\xb3. \xc5\xa0ioje je\xc5\xa1ivoje buvo akcentuojamas Musar mokymas. Talmud Toros pastat\xc4\x85 juos\xc4\x97 auk\xc5\xa1ta tvora, atskirianti joje besimokan\xc4\x8dius nuo likusios bendruomen\xc4\x97s, studentai i\xc5\xa1siskyr\xc4\x97 savo apranga, taikydavo tyl\xc4\x97jimo praktik\xc4\x85, o ir patekti \xc4\xaf \xc5\xa1i\xc4\x85 je\xc5\xa1iv\xc4\x85 gal\xc4\x97jo tik i\xc5\xa1laik\xc4\x99 egzaminus. Remdamasis Lipkino Salanterio mokymu, Rabi Simcha Zisel Broidas suformavo studij\xc5\xb3 program\xc4\x85, paremt\xc4\x85 taisykle: pirmiausia studentus supa\xc5\xbeindinti su materialiojo pasaulio \xc5\xbeiniomis, o tik po to gilintis \xc4\xaf dvasinius dalykus. Je\xc5\xa1ivos biblioteka gars\xc4\x97jo turtingumu ir buvo prieinama visiems, studijuojantiems Tor\xc4\x85. Je\xc5\xa1ivoje mokino ne tik Talmudo ir Toros, bet ir matematikos, rus\xc5\xb3 kalbos ir geografijos, tai buvo beprecedentis \xc4\xafvykis Lietuvos je\xc5\xa1ivose._NEWLINE_1872 m. S. Zivas nusipirko \xc5\xbeem\xc4\x97s sklyp\xc4\x85, kuriame nor\xc4\x97jo pl\xc4\x97sti je\xc5\xa1ivos veikl\xc4\x85, ta\xc4\x8diau \xc4\xaftari vietos vald\xc5\xbeia to daryti neleido ir 1876 m. u\xc5\xbedar\xc4\x97 je\xc5\xa1iv\xc4\x85. S. Zivas ie\xc5\xa1kojo vietos kitur ir rado pastat\xc4\x85 Gruobinios miestelyje, kur 1880 m. atidar\xc4\x97 nauj\xc4\x85 je\xc5\xa1iv\xc4\x85. D\xc4\x97l prastos sveikatos jau 1881 m. buvo priverstas gr\xc4\xaf\xc5\xbeti \xc4\xaf Kelm\xc4\x99, kur jam v\xc4\x97l leista mokytojauti. 1886 m. d\xc4\x97l sud\xc4\x97tingo administravimo teko u\xc5\xbedaryti ir Gruobinios je\xc5\xa1iv\xc4\x85. Je\xc5\xa1ivoje mokydavosi apie 30-35 studentus. Dalis student\xc5\xb3 1892 m. i\xc5\xa1vyko gyventi \xc4\xaf Palestin\xc4\x85. Iki pat 1941 m. je\xc5\xa1ivos vadovais dirbo \xc4\xafvair\xc5\xabs S. Zivo giminai\xc4\x8diai.'